CELEX: 62020TB0037
Language: el
Date: 2020-12-17 00:00:00
Title: Υπόθεση T-37/20: Διάταξη του Γενικού Δικαστηρίου της 17ης Δεκεμβρίου 2020 — Ηνωμένο Βασίλειο κατά Επιτροπής (Προσφυγή ακυρώσεως – ΕΓΤΕ και ΕΓΤΑΑ – Προθεσμία ασκήσεως προσφυγής – Χρονικό σημείο ενάρξεως – Κοινοποίηση και δημοσίευση – Απουσία συγγνωστής πλάνης – Εκπρόθεσμο – Απαράδεκτο)

22.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 62/32
            
         
      Διάταξη του Γενικού Δικαστηρίου της 17ης Δεκεμβρίου 2020 — Ηνωμένο Βασίλειο κατά Επιτροπής
      (Υπόθεση T-37/20) (1)
      
      (Προσφυγή ακυρώσεως - ΕΓΤΕ και ΕΓΤΑΑ - Προθεσμία ασκήσεως προσφυγής - Χρονικό σημείο ενάρξεως - Κοινοποίηση και δημοσίευση - Απουσία συγγνωστής πλάνης - Εκπρόθεσμο - Απαράδεκτο)
      (2021/C 62/40)
      Γλώσσα διαδικασίας: η αγγλική
      
         Διάδικοι
      
      
         Προσφεύγοn: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: S. Brandon, επικουρούμενος από τον T. Buley, barrister)
      
         Καθής: Ευρωπαϊκή Επιτροπή (εκπρόσωποι: J. Aquilina και A. Sauka)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για την ακύρωση της εκτελεστικής αποφάσεως (EE) 2019/1835 της Επιτροπής της 30ής Οκτωβρίου 2019 για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2019, L 279, σ. 98), καθόσον αφορά ορισμένες δαπάνες που πραγματοποιήθηκαν από το Ηνωμένο Βασίλειο.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή.
               
            
                  2)
               
               
                  Παρέλκει η εξέταση των αιτήσεων παρεμβάσεως της Τσεχικής Δημοκρατίας και της Γαλλικής Δημοκρατίας.
               
            
                  3)
               
               
                  Το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει τα δικαστικά έξοδά του καθώς και τα έξοδα στα οποία υποβλήθηκε η Ευρωπαϊκή Επιτροπή.
               
            
                  4)
               
               
                  Η Τσεχική Δημοκρατία και η Γαλλική Δημοκρατία φέρουν τα σχετικά με τις αιτήσεις παρεμβάσεως δικαστικά έξοδά τους.
               
            
         (1)  EE C 95 της 23.3.2020.